open-index/open-wikipedia-markdown huggingface dataset:
Gulai

**Gulai**&nbsp;adolah sajinih masakan nan mamakai santan pakek jo langkok-langkok, ampia sarupo jo kari, nan populer di Indonesia jo Malaysia. Bahan-bahan utamo gulai biasonyo dagiang ayam, sapi, kambiang, ikan, jo makanan lauik, tapi dapek juo sayuran jo buah samacam daun ubi Parancih atau cubadak mudo.

Kuah gulai umumnyo pakek bawarna kakuniangan dek karano mamakai bubuak kunyik. Ado juo nan bawarna kahijauan, bagantuang pado langkok-langkok nan dominan dipakai. Kuah gulai tadiri dari banyak bana langkok-langkok, sarupo kunyik, katumba, marica, langkueh, sipadeh, lado, bawang merah, bawang putiah, adas, sarai,&nbsp;cangkiah, dan jintan, ditumbuak aluih jo dimasak basamo santan jo bahan-bahan utamonyo. Gulai acok disabuik sabagai kari caro Indonesia, walaupun seni masak Indonesia mangatahui juo masakan *kari* (atau *kare) *tu.

## Macam
Gulai dipakiroan barasa dari Sumatera, Indonesia dan marupoan panyasuaian satampek dari kari India, dek karano adonyo pangaruah India pado masakan Indonesia. Masakan ko populer dan umum diedangkan di Nusantara, utamonyo di Sumatera, Jawa, Semenanjung Malaya, jo Kalimantan. Kuah pakek kakuniangan ko adolah salah satu kuah nan acok bana dipakai dek masakan Minangkabau, untuak mambari raso lamak jo padeh pado dagiang, ikan, atau sayua. Bahan-bahan ko dimasak lamo-lamo jo api ketek inggo mandidiah dalam santan, rampah-rampah, dan lado. Kuah gulai nan pakek kakuniangan dan padeh ko alah manjadi ciri khas di etalase rumah makan Padang di mano-mano.

Di Padang, pandai mamasak acok bararti pandai mambuek gulai. Randang, asam padeh, jo kalio acok dianggap subagai variasi dari gulai Padang. Kuah gulai nan dibuek pado masakan Minangkabau, Aceh, dan Malayu umumnyo labiah pakek daripado nan dibuek pado masakan Jawa nan labiah jalang sarupo sup nan diagiah potongan dagiang kambiang, jawi, atau dalam. Gulai umumnyo diedangkan basamo nasi angek, tapi babarapo resep gulai kambiang atau domba biaso pulo diedangkan jo roti canai.

Babarapo macam gulai manuruik bahan-bahannyo:

**Unggeh**
* *Gulai ayam* 
* *Gulai itiak* 
* *Gulai ati ampela* 
* *Gulai talua* 
* *Gulai talua itiak*

**Dagiang**
* *Gulai kambiang*
* *Gulai dagiang (jawi atau kabau)*

**Dalaman**
* *Gulai ati jawi*
* *Gulai limpo*
* *Gulai gajeboh*
* *Gulai tambusu* atau *gulai usuih*
* *[[Gulai babek]]* 
* *Gulai tunjang*
* *Gulai banak* 
* *Gulai sumsum*

**Ikan jo makanan lauik**
* *Gulai ikan ameh* 
* *Gulai ikan patin* 
* *Gulai ikan kakap*
* *Gulai kapalo ikan kakap*
* *Gulai talua ikan* 
* *Gulai katam*, *gulai kapitiang* atau *gulai rajungan* 
* *Gulai cumi* atau *gulai sotong* 
* *[[Gulai pangek masin]]*

**Sayuran**
* *Gulai cubadak* 
* *Gulai kacang panjang*
* *Gulai daun ubi* 
* *Gulai daun paku*
* *Gulai jariang*
* *Gulai tahu*

## Rujuakan

## Pautan lua
* Resep Dan Cara Membuat Gulai Kepala Ikan Kakap Merah 
* Resep Dan Cara Membuat Gulai Kambing
Dinasti Ming

**Dinasti Ming** adolah suatu dinasti di Cino, nan langkoknyo disabuik juo **Kakaisaran Aguang Ming**, nan panah bakuaso salamo 276 taun (1368-1644) satalah karuntuahan dinasti Yuan dari banso Mongol. Dinasti Ming dipandang sabagian urang sabagai "salah satu maso pamarentahan taratua dan stabilitas sosial nan tarancak dalam sijarah manusia", dan adolah dinasti tarakia di Cino nan diparentah dek etnis Han. Sungguahpun ibukota utamo Beijing jatuah pado taun 1644 akibaik pambarontakan nan dipimpin dek Li Zicheng (nan mandirian dinasti Shun, sugiro digantian dek dinasti Qing dari banso Manchu), rezim-rezim satia pado tahta Ming nan disabuik Ming Salatan mampu batahan inggo taun 1683.

## Rujuakan

## Pautan lua

* Palukih tamusaua dinasti Ming dan galeri pado China Online Museum
* Seni dinasti Ming pado Metropolitan Museum of Art
* Hal-hal nan manariak dalam eksebisi British Museum
Uruf Kawi

**Uruf Kawi** (bahaso Sanskerta: *kavi*, aratinyo "panyaia") adolah namo nan dibarian untuak sistem tulisan nan baasa dari Jawa dan digunoan di banyak daerah kapulauan Asia Tenggara, iyolah sajak abaik ka-8 inggo sakitar taun 1500 M. Uruf ko adolah katurunan lansuang dari uruf Pallawa nan dibao dek para padagang dari karajaan Tamil kuno dari dinasti Pallawa di India Salatan, dan tarutamo digunoan untuak manulih bahaso Sanskerta dan bahaso Jawa kuno. Uruf Kawi adolah niniak muyang dari uruf-uruf tradisional Indonesia sarupo uruf Jawa dan uruf Bali, sarato uruf tradisional Filipina sarupo uruf Baybayin.

## Rujuakan

## Pautan lua

*Tiongson, Jaime F., (2008). Laguna copperplate inscription: a new interpretation using early Tagalog dictionaries . Bayang Pinagpala. Diakses 14 Januari 2012.
India Salatan

**India Salatan**&nbsp;adolah area nan maliputi&nbsp;nagara-nagara bagian India, yaitu&nbsp;Andhra Pradesh, Karnataka, Kerala, Tamil Nadu,&nbsp;dan&nbsp;Telangana; sarato wilayah-wilayah pasatuan&nbsp;yaitu&nbsp;Andaman dan Nikobar, Lakshadweep dan&nbsp;Puducherry; nan kasadonyo adolah salaweh 19.31% dari wilayah India (). Manampati bagian selatan dari&nbsp;samananjuang&nbsp;dataran tinggi Dekkan, India Selatan babateh jo&nbsp;Taluak Bengala&nbsp;di timur, Lauik Arabian&nbsp;di barat, jo Samudra Hindia&nbsp;di selatan. Geografi wilayah ko baragam, tadapek duo pagunuangan,&nbsp;Ghat Baraik&nbsp;dan&nbsp;Timua, nan mambateh&nbsp;dataran tinggi&nbsp;di tanggah. Ado pulo batang-batang&nbsp;Godavari, Krishna, Kaveri, Tungabhadra,&nbsp;dan&nbsp;Vaigai nan adolah sumber aia non-perenial nan pantiang. Kota-kota&nbsp;Bengaluru, Chennai, Hyderabad, Vishakhapatnam, Coimbatore, Kochi, dan&nbsp;Mysuru adolah&nbsp;daerah-daerah urban tagadang.

Mayoritas urang di India Selatan babicaro jo ciek dari ampek bahaso-bahaso Dravida&nbsp;iko: Telugu, Tamil, Kannada, jo&nbsp;Malayalam. Dalam&nbsp;sijarah, babarapo dinasti karajaan bakuaso di babagai wilayah India Selatan, di mano sarangan-sarangan ka Asia&nbsp;salatan&nbsp;jo&nbsp;tenggara&nbsp;mampangaruahi sijarah jo budayo wilayah tasabuik. Dinasti-dinasti gadang di India Selatan antaro lain&nbsp;Cheras, Cholas, Pandyas, Pallavas, Satavahanas, Chalukyas, Rashtrakutas, dan&nbsp;Vijayanagara. Nagara-nagara&nbsp;Eropa mulai masuak ka India malalui Kerala dan wilayah tu alah&nbsp;dijajah&nbsp;dek&nbsp;Britain dan nagara-nagara lainnyo.
Leonard Andaya

**Leonard Andaya** adolah Profesor padao Sijarah Asia Tenggara di Universitas Hawaii di Manoa. Konsentrasinyo adolah sijarah moderen Asia Tenggara, tarutamo Malaysia, Indonesia, salatan Filipina, jo salatan Thailand.

Andaya mandapek gala BA dalam Sijarah dari Universitas Yale, dan MA jo PhD dalam sijarah Asia Tenggara dari Universitas Cornell. Baliau panah jua maaja jo malakuan riset di Universitas Malaya, Universitas Nasional Australia, dan Universitas Auckland Universitas. Baliau nikah jo Barbara Watson Andaya, surang sijarawan jo ilimuwan nan manaliti topik nan samo di universitas tu juo.

## Publikasi
* *The Kingdom of Johor* (1975) 
* *The Heritage of Arung Palakka: History of South Sulawesi (Celebes) in the Seventeenth Century* (1981) 
* *History of Malaysia* (jo Barbara Watson Andaya, 1982, revised edition, 2000) 
* *The World of Maluku: Eastern Indonesia in the Early Modern Period* (1993) 
* *Leaves of the Same Tree: Trade and Ethnicity in the Straits of Melaka* (2008) 
* *Cambridge History of Early Modern Southeast Asia* (jo Barbara Watson Andaya, akan datang).

## Rujuakan
Nafi maula Ibnu Umar

**Nafi bin Sarjis Abu Abdullah ad-Dailami** (bahaso Arab: نافع بن سارجيس أبو عبد الله الديلمي), labiah dikana jo panggilan **Nafi maula Ibnu Umar**, adolah surang ulama ahli fiqih dan parawi hadits dari golongan tabi'in, nan batampek tingga di Madinah.

Nafi awanyo adolah panduduak Dailam (kini tamasuak wilayah Gilan di Iran) nan tatawan dan manjadi *maula* (budak) dari Abdullah bin Umar, nan kamudian dimardekakan. Baliau mampalajari agamo dari para Sahabaik Nabi, dan tarutamo dari Abdullah bin Umar dan Abu Sa'id al-Khudri. Baliau manjadi guru bagi para ulama lainnyo, antaro lain Az-Zuhri, Ayyub as-Sakhtiyani, dan Malik bin Anas.

Nafi dipakiroan wafaik taun 117 H (735-6 M), walaupun ado panulih nan manyatoan pado 120 H.

## Caliak pula
* Tabi'in
* Abdullah bin Umar (Ibnu Umar)

## Rujuakan

## Bacoan lanjutan
*
Wilferd Madelung

**Wilferd Ferdinand Madelung** (laia 26 Desember 1930) adolah surang islamolog. Baliau laia di Stuttgart, Jerman, dan manyalasaian pandidiakan manangahnyo di Eberhard-Ludwigs-Gymnasium.

Kaluarganyo pindah ka Amerika Sarikat pado 1947. Baliau lanjuik baraja di Universitas Georgetown. Pado 1952, baliau pai ka Masia dan tingga di sinan salamo sataun. Katiko baliau tingga di siko, tajadi Revolusi Maisa 1952, nan diluncuaan dek Garakan Parawira Bebas. Baliau sampek juo basuo jo Ihsan Abbas, surang ahli sijarah Islam.

Sakumbalinyo dari Masia ka Jerman, baliau manyalasaian Ph.D pado 1957, dan bakarajo jo orientalis Berthold Spuler. Pado 1958, balia dikirim ka Irak dek pamarentah Jerman untuak bakarajo di kaduaan di sinan. Indak lamo sasudah baliau tibo di Baghdad, Brigadir Abd al-Karim Qasim manjatuahan pamarentahan dalam kudeta maliter badarah nan, disabuik Revolusi 14 Juli. Madelung tinggal di Irak salamo duo taun lai. Susudahnyo, baliau manjadi pangaja di Universitas Chicago.

Madelung adolah *Laudian Professor of Arabic* pado Universitas Oxford antaro taun 1978 inggo 1998. Baliau lah manulih sacaro ekstentif tantang sijarah Islam dan aliran-aliran Islam sarupo Syi'ah jo Ismailiyah. Baliau talah manjabaik sabagai dewan editor pado babarapo jurnal akademik, tamasuak di *Journal of Arabic and Islamic Studies*. Kini ko baliau adolah ahli panaliti senior pado Institute for Ismaili Studies di London

## Karya
* Madelung, W. (editor) - *Arabic Texts Concerning The History of The Zaydi Imams of Tabaristan, Daylaman And Gilan*, Franz Steiner, 1987
* Madelung, W. - *Religious Trends in Early Islamic Iran*, 1988
* Madelung, W. - *Religious and Ethnic Movements in Medieval Islam*, 1992
* Madelung, W. - *The Succession to Muhammad*, Cambridge University Press, 1997
* Madelung, W. and Walker, P. - *An Ismaili Heresiography*, Leiden, 1998
* Madelung, W. and Walker, P. - *The Advent of the Fatimids: A Contemporary Shi'i Witness*, I.B. Tauris, 2000
* Madelung, W. - *Der Imam al-Qasim ibn Ibrahim und die Glaubenslehre der Zaiditen*, Walter De Gruyter Incorporated, 2002
* Madelung, W. - *Religious school and sects in medieval Islam*

## Caliak pulo
* Daftar candikiawan Islam moderen

## Rujuakan

## Pautan lua
* Institute for Ismaili Studies  - commemoration in honour of Wilferd Madelung.
Gunuang Marapi

**Gunuang Marapi**&nbsp;adolah sabuah gunuang api kompleks&nbsp;di&nbsp;Sumatera Barat, Indonesia. Gunuang ko adolah gunuang barapi nan paliang aktif di Sumatera Barat. Katinggiannyo mancapai&nbsp;. Babarapo kota pantiang talatak di sakitar gunuang ko, antaro lain&nbsp;Bukittinggi, Padang Panjang jo&nbsp;Batusangkar.

Manuruik tambo, di gunuang ko lah patamo-tamo niniak muyang&nbsp;urang Minang&nbsp;bamukim sasudah kapanyo basanda, nan dikiaskan konon kabanyo gunuang ko daulu sagadang talua itiak nan dikuliliangi aia lauik.&nbsp;Ado banyak kubua batu nan tagak di sinan maarah ka gunuang, sabagai tando baso gunuang tu dianggap pantiang dek urang saisuak.

Sajak 3 Agustus 2011, seismometer jo digital analog alah dipasang dek Pusek Vulkanologi jo Mitigasi Bencana Geologi (PVMBG).

## Lokasi
Gunuang marapi di Sumatera Barat barado di dalam duo buah kabupaten. Sabagian dari gunuang ko masuak ka dalam wilayah Kabupaten Tanah Datar dan sabagian nyo lai masuak kadalam willayah Kabupaten Agam. Tadapek duo buah kota nan jaraknyo dakek dari gunuang marapi ko, yaitunyo Kota Padangpanjang jo Kota Bukitinggi. Salain itu, lokasi kabaradoan gunuang marapi ko dijadian pulo sabagai tampek konservasi babagai macam tumbuahan, binatang, jo aia nan tadapek di kawasan gunuang marapi. Kawasan konservasi gunuang marapi ko disabuik juo jo istilah TWA nan aratinyo Taman Wisata Alam gunuang marapi. Hal tasabuik alah ditetapkan dek pamarintah malalui Surek Kaputusan Menteri Lingkungan Hidup dan Kehutanan Nomor SK.599/Menlhk/Setjen/PLA.2/8/2016 tanggal 3 Agustus 2016 bahwasanyo kawasan TWA Gunuang Marapi ditatapkan fungsinyo dalam fungsi pokok kawasan Suaka Alam jo Kawasan Pelestarian Alam sabagai Taman Wisata Alam Gunuang Marapi di Kabupaten Agam jo Kabupaten Tanah Datar.

## Catatan latusan

* Pado tanggal 8 September 1830 dilaporkan Gunuang Marapi mangaluakan awan nan babantuak lobak kulabu kaitaman sataba 1.500 m di ateh kawahnyo, disaratoi jo suaro gamuruah.
* Pado tanggal 30 April 1979, manuruik laporan pers disabuikan 60 urang maningga dek latuihan Gunuang Marapi dan disabuikan juo 19 urang dari tim panyalamaik taparangkok dek tanah galodo. Latuihan tasabuik dikatoan juo mangaluakan batu jo lumpua nan manyababan karusakan saketeknyo pado limo daerah kawasan pamukiman panduduak satampek.
* Masuak akhia taun 2011 inggo awa taun 2014, Gunuang Marapi manampakan paningkekan aktivitasnyo malalui latuihan nan manyambuaan abu jo awan itam. Panah di akhia taun 2011 samburan abu tabaok angin bakilo-kilo jaraknyo inggo mancapai Kabupaten Padang Pariaman.
* Tanggal 26 Februari 2014, Gunuang Marapi malatuih pado pukua 16.15 WIB, malapehan material pasia, tefra, jo abu vulkanik ka wilayah Kabupaten Tanah Datar jo Agam. Status gunuang ditatapkan Siaga (level 2) jo radius 3&nbsp;km dari pusek kawah musti dikosongan. Indak ado evakuasi pado latuihan ko.

## Caliak pulo
*Daftar gunuang di Indonesia

## Rujuakan

## Pautan lua
* "Marapi". *Global Volcanism Program*. Smithsonian Institution.&nbsp;
* Indonesian Directorate of Volcanology and Geological Hazard Mitigation entry
Nona Gaprindashvili

**Nona Gaprindashvili** (Georgia: ნონა გაფრინდაშვილი, lahia 3 Mai 1941) adolah surang pamain catua tanamo asa nagara Georgia. Baliau marupoan padusi patamo nan maraiah norma Grandmaster untuak kategori laki-laki, pamacik limo kali gala juaro Kajuaroan Catua Dunia Padusi, dan dikana ateh dominasinyo pado catua dunia padusi tarutamo antaro 1962 inggo 1980-an.

## Maso mudo
Nona Gaprindashvili laia di kota Zugdidi di wilayah barat Georgia (maso tu tamasuak wilayah Uni Soviet), sabagai satu-satunyo anak padusi dari anam basudaro. Nona jo sudaro-sudaronyo baraja main catua pado apaknyo, dan mareka acok maadoan kompetisi di rumahnyo.

Katiko baumua 12 taun, Nona ikuik kompetisi catua di kota Batumi dan pamainannyo baasia manariak paratian Karseladze, surang palatiah catua Georgia. Maikuiki saran palatiah ko, kaluarganyo pindah ka Tbilisi supayo Nona dapek bakonsentrasi baraja catua. Duo taun kudian, Nona maraiah tampek kaduo dalam Kajuaroan Georgia, dan sajak 1952 ampia salalu manang dalam babagai turnamen catua nan diikuikinyo.

## Karir
Nona Gaprindashvili masih duduak di bangku sikola kutiko pado taun 1956 baasia manang dalam tigo turnamen pantiang; iyolah Kajuaroan Tbilisi, Kajuaroan Georgia, jo Semifinal Kajuaroan USSR. Taun 1960 Nona luluih kualifikasi Turnamen Kandidat Padusi, nan kudian dimanangannyo dan mambueknyo barhak jadi panantang dalam Kajuaroan Catua Dunia Padusi malawan Elisaveta Bykova.

Pado 1962, Nona mangalahan Elisaveta Bykova untuak mariah gala tatinggi dalam Kajuaroan Catua Dunia Padusi ko di Moskwa, dalam umua nan baru 21 taun sajo. Nona mampatahan gala ko ampek kali lai inggo pado 1978, nan mano Maia Chiburdanidze nan asa Georgia pulo kudian baasia marabuiknyo.

Nona bamain mambela Uni Soviet pado Olimpiade Catua sabanyak sabaleh kali (1963, 1966, 1969, 1972, 1974, 1978, 1980, 1982, 1984, 1986, dan 1990), sarato untuak Georgia satu kali (1992, iyolah satalah Uni Soviet pacah). Salamo maikuiki Olimpiade Catua ko, baliau alah mamangan sabanyak 25 madali, di antaronyo tamasuak 11 madali ameh tim jo 9 madali ameh individu.

Pamainan Nona indak kalah rancak dalam turnamen catua kategori laki-laki nan diikuikinyo, antaro lain pado turnamen Lone Pine International taun 1977, di mano baliau baasia juaro basamo jo para grandmaster Yuri Balashov, Oscar Panno, dan Dragutin Sahovic.

Pado 2005, Nona manang dalam Turnamen Catua BDO nan diadoan di Haarlem, Balando, dangan skor 6.5/10 dan performa rating 2510, dalam umuanyo nan alah 64 taun. Ateh sumbangan prestasinyo nan maaruman nagara di tingkek internsional, Nona mandapek pangaragoan *Order of Excellence* taun 2015 nan disampaian dek Presiden Georgia, Giorgi Margvelashvili.

## Rujuakan
### Catatan kaki

### Bahan bacoan
*

## Pautan lua

*
*Nona Gaprindashvili chess games at 365Chess.com
*
Batusangkar (kota)

**Batusangkar** (ijoan Minang: *Batusangka* atau disingkek manjadi *Sangka*) adolah sabuah ibukota kabupaten jo pusek pamarentahan Kabupaten Tanah Datar nan batampek di wilayah tigo kecamatan, iyolah Kecamatan Lima Kaum, Kecamatan Tanjung Emas, dan Kecamatan Sungai Tarab. dek apo namo kotanyo *"Batusangkar"* alun dapek diketahui dengan pasti,banyak yang manyabuik batusangkar berasal dari kato "batu" dan "sangkar", namun tidak ditemukan dengan past di mano batu yang berada dalam sangkar ataupun batu berbentuk sangkar. yang jaleh daerah iko sabalumnyo dikenal sebagai Fort Van der Capellen selamo masa kolonial Belanda, yaitu sebuah benteng pertahanan Belanda yang didirikan sewaktu Perang Padri. 

## Pautan lua
* (Indonesia) Situs web resmi kabupaten Tanah Datar 
* (Indonesia) Situs web resmi Polres Tanah Datar
Akarendrawarman

**Akarendrawarman** adolah namo surang panguaso di dataran tinggi Minangkabau, nan tadapek dalam Batu basurek Pagaruyuang VII nan ditulih dalam bahaso Malayu Kuno. Tasabuik gala langkoknyo **Paduka Sri Maharajadhiraja Srimat Sri Akarendrawarman**, dan dalam manjalanan pamarentahannyo dibantu dek babagai pajabaik lainnyo, antaro lain nan disabuik *[[Datuak Parpatiah Nan Sabatang|
Tuhan Parpatih]]*. Latak karajaannyo di *[[Pariangan, Pariangan, Tanah Datar|Parahyangan]]* di *[[Gunuang Marapi|Gunuang Mahameru]]*.

De Casparis bakasimpulan baso Akarendrawarman adolah pandaulu dari Adityawarman, dan batu basurek tu manjalehan pindahnyo pusek Karajaan Malayapura dari Jambi ka Sumatera Barat; walaupun kasimpulan ko dipandang indak tapek dek Griffiths jo Miksic.

## Caliak pulo
*Adityawarman
*Ananggawarman
*Karajaan Pagaruyuang

## Rujuakan
Kurambiak

**Kurambiak** atau **karambiak** (Malayu: *Kerambit, Lawi Ayam*, Tagalog: *Karambit*) adolah salah satu sanjato tradisional Minangkabau. Acok dipakai para padeka atau pasilek Minang jo Malayu, pamakaian sanjata ko taseba juo malalui padagangan jo ubuangan lainnyo ka daerah-daerah lain di Indonesia, Malaysia, jo Filipina, bahkan kini ko inggo ka nagara-nagara Baraik.

## Bantuak
Bantuaknyo pisau ketek malangkuang, panjang sakita 13–18&nbsp;cm, dan pado pado gagangnyo ado lubang untuak talunjuak mangganggam. Kurambiak dirancang malangkuang sarupo kuku arimau, kok manganai lawan dapek mambuek luko sayatan fatal dek urek atau usuih ka putuih tacabiak.

Ado varian kurambiak, iyolah nan bantuaknyo malangkuang sajo jo nan ado lakuak sikunyo.

## Sijarah

Kurambiak awanyo dipakiroan adolah sanjato urang Minangkabau dari Sumatera Barat, nan manuruik carito lamo dibuek maniru kuku arimau. Di maso lamo, pasilek Minang, Malayu, jo Bugih lah takana kaahliannyo dalam mamainan kurambiak. Karambiak adolah juo sanjato tradisional dek urang Bangkahulu. Di maso pajuangan kamardekaan Filipina, ado tasabuik baso tantaro Amerika Sarikat cabiak lihianyo dek jadi kurban kurambiak pajuang lokal.

Di maso kini, babagai paguruan silek misanyo Silek Arimau jo Cimande di Indonesia jo Silat Seni Gayong di Malaysia mamasuakan kurambiak sabagai sanjato beladirinyo. Pamakaian kurambiak dek panyuko beladiri di Eropa jo Amerika alah juo bakambang, dek karano sanjata ko banyak dipakai dalam paguruan beladiri asa Asia Tenggara, sarupo pancak silek jo kali-arnis, nan lah banyak pulo tagak di Baraik. Sanjata ko banyak pulo dikaji dalam buku jo majalah batopik beladiri nan tabik di sinan.

## Produsen

Pangarajin kurambiak tradisional di Sumatera  Barat indak banyak lai ditamuan, namun masih ado babarapo nan mambueknyo antaro lain di nagari Pitahan, Tanah Datar.

Di Amerika, ado produsen sanjata nan mambuek kurambiak moderen mamakai baja tahan karek untuak pamakaian tantaro atau para kolektor. Para produsen kurambiak moderen ko antaro lain adolah Elemental Knives, Warren Thomas, Mantis Knives, Emerson Knives, Strider Knives, Spyderco, Cold Steel, Craig Camerer, United Cutlery, Rich Derespina, Cutters Knife and Tool, 5.11 Tactical, Mike Snody, Quartermaster Knives, Fox Cutlery and Karambitmaker studio.

## Budayo populer
Video game Counter-Strike: Global Offensive dan Splinter Cell Blacklist manampilan kurambiak sabagai salah satu sanjato nan dipakai dek tokoh-tokohnyo nan adolah pasukan kusuih.

Di Indonesia kini ko kurambiak samangkin tamusaua juo, dek karano muncua dalam babagai pilem lago populer, sarupo pilem Merantau jo The Raid 2: Berandal nan dibintangi dek aktor Iko Uwais jo Yayan Ruhiyan.

## Rujuakan

## Pautan lua
*  Karambit.com - Artikel, sijarah, jo legalitas kurambiak
* KERAMBIT: Senjata Genggam Khas Minangkabau
* Kurambik Sumatera Barat 
* Karambit.com
* History of the Karambit 
* Foto Kerambit Tradisional
* Foto Kerambit modern
Sarkies Badunsanak

**Sarkies Badunsanak** adolah urang ampek badunsanak kanduang katurunan etnis Armenia, nan tamusaua dek karano mambuek jaringan hotel nan taseba di Asia Tenggara. Sadonyo laia di Isfahan, Iran, namo-namo mareka adolah:
* Martin Sarkies (1852–1912)
* Tigran Sarkies (1861–1912)
* Aviet Sarkies (1862–1923)
* Arshak Sarkies (1868–1931)

## Jaringan hotel
Nan patamo tajun ka dunia pahotelan adolah Tigran saaik baumua 23 taun, nan malieknyo labiah elok daripado galeh lelangnyo nan indak talalu bakambang. Satalah maambiak aliah seo rumah komplek gadang di 1A Light Street, inyo manamoannyo Eastern Hotel dan pado 15 April 1884 maumuman baso hotel ko lah siap manarimo tamu.

Hotel-hotel nan mareka kalola manuruik wakatu badirinyo, yaitu:
* 15 April 1884: Eastern Hotel, George Town, Penang, Malaysia
* 1885: Oriental Hotel, George Town, Penang, Malaysia. Sabalunnyo banamo *Hotel de l’Europe*.
* 1 Desember 1887: Raffles Hotel, Singapura
* Agustus 1889: Eastern Hotel dijua, Oriental Hotel dinamoan ulang jadi Eastern & Oriental Hotel
* 1901: Strand Hotel, Rangoon (Yangon), Burma (Myanmar). Mareka jua pado 1925.
* 1923: Sea View Hotel, Singapura, didirian patamo kalinyo pado 1906 dan dijalanan dek Sarkies Badunsanak inggo 1931.
* 1905: Crag Hotel, Penang Hill, Malaysia.

## Sepupu
Salain kaampek urang badunsanak ko, sepupu mareka Arathoon Sarkies (1882–1932) mangalola juo 
Adelphi Hotel di Singapura antaro 1903 inggo 1908.

Sepupu lainnyo Lucas Martin Sarkies (1876–?) jo sudaronyo John pado 1910 mandirian Hotel Majapahit (namo lamonyo Hotel Oranje) di Surabaya, Indonesia; sarato Hotel Kartika Wijaya di Batu, Jawa, Indonesia, nan awanyo untuak villa baistirahat untuak kaluargo Sarkies tapi kudian manjadi hotel juo.

## Satalah wafaik
Arshak adolah nan taakia dari Sarkies Badunsanak ko nan wafaik, iyolah pado 9 Januari 1931. Pado 10 June taun tu pulo, diajuan tuntutan bangkaruik ateh Raffles Hotel, nan kasudahannyo kaluargo Sarkies kailangan panguasoan ateh jaringan hotel mareka di Singapura jo Penang. Sungguahpun damikian, hotel nan Surabaya tatap miliak katurunan Sarkies' inggo 1969, baitu pulo jo The Niagara Hotel miliak Sarkies nan di Lawang, Jawa Timur, inggo kini ko masih tatap bajalan.

Di Singapura, namo Sarkies iduik kaka sabagai namo jalan iyolah Sarkies Road, sarato sabagai namo dari para katurunan Arathoon nan ado di sinan.

## Rujuakan

## Pautan lua
* Sejarah terpendam Armenia di Indonesia ada sejak awal abad ke-20
* The History of Armenians in Singapore and Malaysia
Bijayendrawarman

**Bijayendrawarman** adolah namo salah surang *yuwaraja* (rajo mudo/pangeran) dari Karajaan Malayupura, nan bakuaso pado abaik ka-14 di daerah Pasaman, Sumatera Barat. Namo Bijayendrawarman disabuik dalam Batu basurek Lubuak Layang, nan ditamuan di Pancahan, Rao Salatan, Pasaman. Dikatoan baso inyo mandirian sabuah stupa, di suatu tampek nan dinamoan Parwatapuri.

Kok diliek sacaro paleografi, bantuak tulisan pado batu basurek tu sarupo jo tulisan lainnyo nan dikaluaan salamo pamarentahan Rajo Adityawarman. Iko aratinyo ado duo *yuwaraja* di maso nan samo; iyolah Ananggawarman nan disabuik dalam Batu basurek Saruaso II, sarato Bijayendrawarman nan kamungkinan adolah anak pulo dari Rajo Adityawarman. Tampek kakuasoan Bijayendrawarman nan talatak di wilayah perbatasan karajaan (Pasaman), buliah jadi manunjuakan baso inyo adolah anak nan mudo, nan diangkek jadi panguaso untuak daerah tu.

Kamungkinan nan lain adolah Bijayendrawarman baubuangan jo Akarendrawarman, iyolah panguaso karajaan sabalun Rajo Adityawarman.

## Caliak pulo
* Adityawarman
* Karajaan Malayupura
* Pasaman, Sumatera Barat

## Rujuakan
Bangkirai

**Bangkirai **(Latin: *Shorea laevis*) adolah ciek spesies batang kayu nan tamasuak famili Dipterocarpaceae. Tumbuahan ko taseba di Sumatera, Kalimantan, Samananjuang Malaya, Thailand, jo Myanmar. 

## Rujuakan
* Ashton, P. 1998.  ''Shorea laevis''.   2006 IUCN Red List of Threatened Species.  Downloaded on 23 August 2007.
Leksikostatistik

**Leksikostatistik** adolah suatu metode pabandiangan bahaso nan ditamuan dek surang ahli bahaso Maurice Swadesh, nan mampagunoan 'pabandaharoan kato-kato dasar universal' (*basic vocabulary*) sabagai obyek analisanyo. Kato-kato dasar nan universal pado satiok bahaso contohnyo namo-namo anggota badan; babagai banda alam sarupo langik, bumi, ujan, awan, matoari, bulan; namo-namo bilangan, jo lain-lainnyo. Jumalah  kato-kato dasar ko ditantuan dek Swadesh ado kiro-kiro 200 kato, nan kudian disingkek lai jadi 100 kato.

Swadesh kudian manamuan pulo baso kok ciek bahaso pacah jadi duo, kaduo anak bahaso tu masiang-masiang barobah jo lambaik, tamasuak pado kato-kato dasarnyo. Lamo-kalamoan banyak dari kato-kato dasar tu nan babedo, sadangkan kacapatan proses parubahan nan tajadi sacaro universal kiro-kiro samo untuak sadonyo bahaso di dunia. Aratinyo baso tiok babarapo ribu taun sakian persen dari kato-kato dasar tu ka barobah. Dek karano ko, inyo mamakai teknik-teknik statistik untuak mangambangan rumus nan maetong kapan wakatu pacahnyo duo bahaso nan daulunyo baasa dari satu induak,yaitu sbb:

::: ** <big><big>t</big></big> = <math>\frac{log (C+\frac{\scriptstyle \sqrt{C (1-C)}}{100})}{2logr}</math>**

Di mano: t = wakatu, C = jumalah kato nan samo, r = indeks retensi

## Rujuakan

## Pautan lua

* IE database 
* A simplified explanation of the difference between glottochronology and lexicostatistics.
Tokaido

**Tokaido** adolah namo panggilan ciek daerah megalopolis nan marupoan gabuangan dari wilayah kota-kota gadang Tokyo, Yokohama, Kawasaki, Nagoya, Kobe, jo Osaka, nan tadapek di bagian tangah pulau Hondo di Japang. Sungguahpun lah sabana padeknyo daerah tu, urang Japang dari daerah lain nan kurang padek tatap sajo datang ka sinan, inggo para ahli demografi mampakiroan baso ampia 50% panduduak Japang jo 70% output industri nasional Japang tapusek di daerah Tokaido ko.

## Rujuakan
Batu basurek Rambatan

**Batu basurek Rambatan** adolah salah satu batu basurek paninggalan Rajo Adityawarman batarikh candrasengkala 1291 Saka atau 1369 Masehi, nan ditamuan di Rambatan, Tanah Datar, labiah kurang 6&nbsp;km dari Batusangkar. Naskah batu basurek ko ditulih dalam bahaso Malayu Kuno, tadiri dari anam barih. Isi batu basurek ko alun jaleh bana ditapsiaan urang, tapi manyabuik namo Adityawarman sarato tampek pamujaan untuak maoromaiki tapak kaki Sang Buddha (*Jinapada*).

## Naskah
Barikuik naskah batu basurek ko manuruik pambacoan Boechari, sbb.:

# *Om subhamastu ||0|| candra dwara bhuja ratu jalasatamako gandha sa
# *le kr s naye....sapurn ne pa....
# *ja nāma trayo °agatwa batapanthama gata janati trampampah
# *tra krama| purwwaśtha kusaṇa tmuha nr papati °a dityawarmma nr pah
# *sa rāja mantra jata nama dheyam... ha jaga ra danda sa....pajapa
# *sriyuga pado patmua yah wwah tamatajinapadam

## Tajamah
Tajamahan isi naskah ko manuruik A. Griffiths, sbb.:

# Pado taun Saka 1291, pado paruah kalam bulan Karttika dan pado tangga 8, ari Sinayan, tampek palinduangan Buddha nan sangaik indah dan panuah gemerlap alah salasai. Urang-urang nan datang ka siko, alah datang ka siko satalah manjalajah babarapo jalan, dan baistirahaik walaupun babarapo saaik. Rajo Adityawarman, surang rajo nan dipanuahi kemilau, kalakuan baiak, nan gigih di kaiduikan lalu,
# .... pajabaik rajo,......banamo......alah mambuek sabuah sarambi,......nan sapasang kaki taratainyo indak tatandiangi taratai lainnyo......samonyo......kaki Buddha.

## Caliak pulo
* Adityawarman
* Malayupura
* Daftar batu basurek di Sumatera Barat

## Rujuakan
Batu basurek Kuburajo I

**Batu basurek Kuburajo I** adolah salah satu batu basurek paninggalan Rajo Adityawarman nan ditamuan di Kubu Rajo, Limo Kaum, Tanah Datar, di tapi jalan dari Batusangkar manuju ka Padang. Batu basurek ditulih dalam bahaso Sanskerta sabanyak anam baleh barih. Batu basurek ko panah ilang taun 1987, tapi lah ditamuan baliak.

H. Kern patamo kali manyabuik batu basurek ko taun 1913, nan badasa tampek ditamuannyo mako disangkonyo iko lah batu nisan atau "Kubua Rajo" Adityawarman (bahaso Balando: *grafsteen*). F.D.K. Bosch, dalam "Laporan Arkeologi 1930", lalu mampaeloki panapsiran ko, baso nan tapek manuruik bahaso Minangkabau adolah "Kubu Rajo" (artinyo *benteng*).

## Isi
Isi batu basurek Kuburajo I dimulai jo manyabuik Adwayawarman sabagai apak dari Rajo Adityawarman, nan bagala *Kanakamedinindra* ('Panguaso Tanah Ameh'). Adityawarman dikieh bagaikan Kalpataru, iyolah sabatang kayu nan maluluihan pamohonan. Disabuik juo baso Adityawarman ko adolah rajo katurunan dari wangsa Kulisadhara (Indra), sarato dipandang sabagai manyarupoi Lokeswara jo Mai(treya?).

## Naskah
Barikuik naskah batu basurek ko manuruik transkripsi Kern, sbb.:

# *Om mamla viragara
# *Advayavarmma
# *mputra Kanaka
# *medinīndra
# *sukrta a vila
# *bdhakusalaprasa
# *ǁdhruǁ maitri karu
# *na a mudita u
# *peksa a ǁ yacakka
# *janakalpatarurupa
# *mmadana ǁaǁ Adi
# *tyavarmma mbhupa kulisa
# *dharavansa ǀoǀ pra
# *tiksa avatara
# *srilokesvara
# *deva ǁ mai

## Caliak pulo
* Adwayawarman
* Adityawarman
* Daftar batu basurek di Sumatera Barat

## Rujuakan
Adwayawarman

**Adwayawarman** adolah apak Rajo Adityawarman dari Karajaan Malayupura, manuruik Batu basurek Kuburajo I. Namo lain tokoh ko adolah **Adwayadwaja**, nan disabuik dalam Batu basurek Bukik Gombak.

Babarapo ahli sijarah jo arkeologi ado nan mandugo baso Adwayawarman ko samo pulo jo tokoh nan banamo Adwayabrahma, nan disabuik pado Batu basurek Padang Roco. Adwayabrahma namo salah surang pajabaik tinggi (*Rakryan Mahamantri*) Karajaan Singosari nan diutuih mambao patuang Amogapasa ka Karajaan Dharmasraya. Kok co iko nan bana tajadi, mangko Rajo Adityawarman bakaturunan campuran Malayu-Jawa.

Ado tatulih di kitab Pararaton baso Dara Jingga, salah satu puti Malayu nan sato dibao baliak dari Ekspedisi Pamalayu, manikah jo surang bangsawan Jawa (*alaki* 'Dewa'). Anaknyo disabuik 'Tuhan Janaka' atau 'Sri Marmadewa', nan akianyo batahta di Sumatera jo gala 'Aji Mantrolot'. Sungguahpun baitu, indak ado sumber sijarah nan jaleh nan dapek mamastian baso 'Dewa' adolah Adwayawarman, dan 'Tuhan Janaka/Aji Mantrolot/Sri Marmadewa' adolah Rajo Adityawarman.

## Caliak pulo
* Adityawarman
* Batu basurek Kuburajo I
* Batu basurek Pagaruyuang I

## Rujuakan
Dara Jingga

**Dara Jingga** adolah salah surang puti Malayu Dharmasraya, nan dibao ka Jawa basamo rombongan Ekspedisi Pamalayu, nan diutuih ka Sumatera pado 1275 dek Rajo Kertanagara dari Singhasari.

*[[Pararaton|Serat Pararaton]]* jo *[[Kidung Panji Wijayakrama]]*  manyabuik baso Dara Jingga jo adiaknyo Dara Petak turuik sato basamo rombongan Singhasari nan tibo di Jawa pado 1293, iyolah sapuluah ari satalah pasukan Mojopaik barasia mausia pasukan Mongol. Dijalehan pulo baso Dara Jingga kudian manjadi bini surang bangsawan (*sira alaki Dewa*), sarato punyo anak nan satalah gadang jadi rajo di Tanah Malayu, banamo *Tuhan Janaka* bagala *Sri Marmadewa* dan *Aji Mantrolot*.

Babarapo ahli sijarah bakasimpulan baso Dara Jingga taubuang darah jo Rajo Tribhuwanaraja, nan mandapek kiriman adiah arca Amoghapasa dari Rajo Kertanagara pado taun 1286. Badasar kapado batu basurek Padang Roco jo batu basurek Bukik Gombak, didugo pulo baso *Tuhan Janaka* indak lain adolah Rajo Adityawarman nan bagala *Maulimaniwarmadewa*, sadang suami Dara Jingga adolah Adwayawarman nan urang gadang istano Singhasari-Mojopaik. Sungguahpun baitu indak sadonyo ahli sijarah sapakaik jo kasimpulan tu.

## Caliak pulo
* Adityawarman
* Dara Petak
* Ekspedisi Pamalayu

## Rujuakan
Janjang Saribu

**Janjang Saribu**, atau **Janjang Koto Gadang**, adolah salah satu obyek wisata nan tadapek di Ngarai Sianok, Kabupaten Agam, Sumatera Barat. Janjang ko malinteh mulai dari Koto Gadang di lambah Ngarai Sianok kudian naiak ka Bukiktinggi. Janjang ko tabantang labiah-kurang sajauah 780 m, lebanyo 2 m, sarato batembok beton nan bantuaknyo ampia sarupo jo Tembok Gadang Cino. Di tangah-tangah janjang tadapek sabuah jambatan gantuang nan acok disabuik Jambatan Sirah. Dari ujuang ka ujuang, pajalanan malinteh janjang ko kiro-kiro mamakan wakatu 15-30 minik.

Pado jaman panjajahan Balando janjang ko lah ado tapi banamo Janjang Batuang, karano tabuek dari tanah jo ditopang dek batuang. Maso tu panduduak satampek mamakainyo sabagai jalan pinteh dari Koto Gadang manuju Bukiktinggi atau andak maambiak pasia di sungai. Pamarentah Kabupaten Agam maadoan program renovasi untuak manjadiannyo destinasi wisata baru, jo basamo Menkominfo Tifatul Sembiring marasmiannyo pado 27 Januari 2013.

## Caliak pulo
* Ngarai Sianok
* Koto Gadang
* Bukiktinggi

## Rujuakan
Malayupura

**Malayupura** adolah namo pusek pamarentahan atau karajaan Rajo Adityawarman, nan lataknyo dipakiroan di kanagarian Pagaruyuang jo daerah sakitanyo (Buo, Saruaso). Namo Malayupura (aratinyo 'Nagari Malayu') ko tasabuik dalam batu basurek paninggalan Rajo Adityawarman, batarikh 1347 M, nan tapahek di bagian balakang patuang Amoghapasa.

Pamakaian istilah 'Malayu' untuak pusek pamarentahan di dataran tinggi Minangkabau ko, satalah sabalunnyo dipakai di Dharmasraya (di ulu Batang Hari) jo Jambi (muaro Batang Hari), manunjuakan kamungkinan bagisianyo pusek Karajaan Malayu dari pasisia timur ka tangah padalaman pulau Sumatera.

Satalah maso Rajo Adityawarman jo panaruihnyo Ananggawarman pado akia abaik ka-14 tu, tajadi kakosongan barito manganai karajaan ko salamo babarapo abaik. Babagai paninggalan budayo, batu basurek, jo arkeologi nan ado, dipakiroan pado maso tu mulailah tabantuak adaik-budayo jo kakuatan ekonomi nan kusuih Minangkabau.

Muncua lai barito manganai daerah tu pado awa abaik ka-16, dek urang-urang Portugih nan mulai manyabuik namo Pagaruyuang sabagai namo karajaan ko. Salah satunyo Tomé Pires (1513-1515), nan manulih baso daerah ko barado di bawah kakuasoan tigo rajo nan manatap di padalaman Minangkabau, namun wilayah kakuasoannyo macakuik juo pasisia timur (Rokan, Kampar, Siak, Indragiri, Jambi) jo pasisia barat (Barus, Tiku, Pariaman) pulau Sumatera.

## Daftar rajo
* Akarendrawarman (k. 1316)
* Adityawarman (1347–1375)
* Ananggawarman (abaik ka-14)
* Bijayendrawarman (abaik ka-14)

## Caliak pulo
* Karajaan Dharmasraya
* Karajaan Malayu
* Karajaan Pagaruyuang

## Rujuakan
Rumah adaik Nieh

**Rumah adaik Nieh** (bahaso Nieh: *omo hada*) adolah bantuak rumah panggung tradisional urang Nieh. Rumah adaik Nieh adolah rumah tampek kadiaman para kapalo nagari (*Tuhenori*), kapalo desa (*Salawa*), atau kaum bangsawan.

Rumah panggung ko dibangun di ateh tiang-tiang kayu nibung (*Oncosperma tigillarium)* nan tinggi dan gadang, nan baaleh rumbio (*Metroxylon sagu*). Bantuak denahnyo ado nan bulek talua (di Nieh utara, timur, jo baraik), ado pulo nan pasagi panjang (di Nieh tangah jo salatan). Bangunan rumah panggung ko indak bapondasi nan tatanam ka tanah, sarato sambuangan antaro karangkonyo indak mamakai paku, inggo mambueknyo tahan goyangan gampo. Ruangan dalam rumah adaik ko tabagi duo, nan bagian muko untuak manarimo tamu manginap, sarato nan bagian balakang untuak kaluargo pamiliak rumah.

Di alaman muko rumah daulu biasonyo ado taseba patuang batu, tampek duduak batu untuak baralek gadang, sarato di lapangan desa ado batu-batu gadang nan acok dipakai dalam upacaro lompek batu. Kini ko paninggalan batu dari maso Megalitik sarupo tu nan kaadaanyo masih rancak dapek diliek ditamui di desa-desa Bawomataluwo jo Hilisimaetano.

Ado ciek rumah adaik nan daulu dipakai kusuih untuak rumah barhalo-barhalo urang Nieh, nan disabuik *Osali*. Dek karano kini ko sabagian gadang masarakaik Nieh lah mamaluak agamo Kristen, mangko namo tu dipakai pulo untuak manyabuik gareja.

## Galeri

File:COLLECTIE TROPENMUSEUM Groep stenen op stenen poten voor het huis van wijlen Sàönigehò te Bawômataluwò TMnr 10000953.jpg|Tampek duduak batu di muko rumah adaik di Bawömataluo, Nias Selatan
File:COLLECTIE TROPENMUSEUM Stenen voorouderbeeld bij een dorp in Nias TMnr 10000975.jpg|Ciek patuang batu niniak muyang di dakek rumah
File:Lompat Batu Nias.jpg|Upacaro lompek batu (*Fahombo*) di lapangan muko rumah adaik


## Rujuakan
Mitologi Batak

**Mitologi Batak** adolah kapicayoan asali nan daulu dianuik dek urang Batak di Sumatera Utara, iyolah sabalun datangnyo agamo-agamo Kristen Protestan, Kristen Katolik, ataupun Islam. Ado baragam versi *tarombo* (tambo) Batak nan tatulih pado *pustaha* (buku-buku kuno) nan ditaliti para sijarawan, namun pado umumnyo manyabuik tokoh-tokoh di bawah ko.

Dalam kapicayoan ko, dewa tatinggi nan mambuek alam rayo jo sagalo isinyo adolah *Debata (Ompung) Mulajadi na Bolon*, nan batahta di ateh langik. Salain sabagai panguaso dunia ateh, *Debata Mulajadi na Bolon* marupoan juo panguaso dunia tangah sarato dunia mukalauik aluih, tapi disabuik jo namo lain. Sabagai panguaso dunia tangah disabuik *Silaon na Bolon*, dan sabagai panguaso dunia mukaluik aluih disabuik *Pane na Bolon*. Ciptaan patamo *Debata Mulajadi na Bolon* adolah *Manukmanuk Hulambujati*, iyolah saikua ayam ajaib nan baparuah basi bakuku galang bakilauan. *Manukmanuk Hulambujati* kudian batalua tigo talua, lalu tiok talua mamuncuaan dewa-dewa nan banamo *Debata Batara Guru*, *Debata Sorisohaliapan*, jo *Debata Balabulan*, nan kudian dipanggia sacaro basamo-samo jo sabuikan *Debata na Tolu*.

*Si Boru Deak Parujar* anak dari *Debata Batara Guru* adolah nan patamo turun ka muko bumi, iyolah di Pusuk Buhit. Di bumi *Si Boru Deak Parujar* kawin jo *Raja Odapodap*, nan barasa dari talua *Manukmanuk Hulambujati* juo. Anak patamo kaduonyo bantuaknyo sarupo talua bulek indak sarupo jo manusia, lalu disuruah tanam dek *Debata Mulajadi na Bolon*, kudian manjadi tanam-tanaman di saluruah pamukoan bumi. Mangko tanam-tanaman dipandang sabagai sudaro tuo manusia. Salanjuiknyo lahia lai anak kamba, dinamoan *Raja Ihat Manisia* jo *Boru Ihat Manisia*.

Satalah *Raja Ihat Manisia* jo *Boru Ihat Manisia* dewasa, kaduonyo lalu kawin dan manurunan saluruah manusia lainnyo tamasuak muyang urang Batak nan banamo *Si Raja Batak*. *Si Boru Deak Parujar* jo *Raja Odapodap* pulang baliak ka langik satalah kaduo anaknyo kawin, dan sajak tu ubuangan antaro langik jo bumi taputuih indak sarupo daulunyo.

## Caliak pulo
* Urang Batak

## Rujuakan
Abu Hurairah

**Abu Hurairah** (bahaso Arab: أبو هريرة) adolah salah surang Sahabaik Nabi, ulama, jo parawi hadits nan tanamo. Baliau adolah parawi nan paliang banyak mariwayaikan hadits dari Nabi Muhammad SAW, iyolah manuruik Ibnul Jauzi adolah sabanyak 5.374 hadits. Namo Abu Hurairah ko sasungguahnyo adolah gala nan aratinyo 'pamiliak anak kuciang', dek karano baliau sanang mamiaro kuciang. Namo baliau nan sabananyo iolah **Abdurrahman bin Shakr**.

Abu Hurairah lahia taun ka-21 sabalun Hijriyah, barasa dari Bani Daus, iyolah salah satu pacahan kabilah Bani Azad dari Yaman. Abu Hurairah datang ka Madinah pado taun ka-7 Hijriyah (629 Masehi), tapi dek karano Nabi jo pasukan Muslimin sadang dalam paparangan di Khaibar, mangko Abu Hurairah pai manyusua ka sinan jo maucapkan syahadaik di muko Nabi sakali.

Sajak tu Abu Hurairah taruih sajo bamukim dakek Nabi, jo taruih-manaruih manamani Nabi dalam bamacam kagiatannyo, inggo Nabi wafaik. Disabuikan baso Abu Hurairah mambagi wakatu malamnyo sapartigo untuak tidua, sapartigo untuak ibadah, jo sapartigo lai untuak baraja. Abu Hurairah sampek maabihan wakatu basamo Nabi salamo tigo taun. Satalah Nabi wafaik, Abu Hurairah pun manjadi salah satu tampek batanyo manganai hal-hal agamo jo sarak. Saindaknyo 800 urang alah baraja ka Abu Hurairah manganai hadits.

Abu Hurairah panah manjabaik gubernur Bahrain di maso Umar bin Khattab untuak samantaro wakatu, sarato sabagai wakia khalifah Madinah di maso awa Bani Umayyah. Abu Hurairah wafaik pado taun 59 Hijriyah atau 678 Masehi.

## Caliak pulo
* Sahabaik Nabi

## Rujuakan
Ara nan Takah

**Ara nan Takah **(Armenia: Արա Գեղեցիկ *Ara Geghetsik*) adolah surang pahlawan dalam curito rakyaik Armenia. Dalam legenda populer kasusastraan Armenia, inyo marupoan tokoh nan ruponyo sabana elok, inggo mambuek Ratu Asyur Semiramis (Armenia: *Shamiram*) sampai mamarangi Armenia untuak mandapekannyo. Curito Ara nan Takah tu disampaian dek Movses Khorenatsi, surang sijarawan Abaik Kuno Akia dari Armenia, dalam karyanyo 'Sijarah Armenia' (Armenia: Պատմություն Հայոց, *Patmut'yun Hayots*).

Takadang tokoh ko diubuangan jo tokoh historis Rajo Ararat Arame, nan mamarentah pado abaik ka-9 M.

## Legenda
Pado suatu maso iduiklah Ratu Semiramis dari Niniwe. Ratu ko daulunyo basuami Rajo Ninus, tapi rajo tu nan pai maninggaan bininyo dek karano muak jo sipaiknyo nan indak satio.

Dek karano Ara nan Takah manulak cinto Semiramis, mako tajadilah paparangan antaro kaduonyo di daerah nan banamo Ararat. Para panglimo parang Niniwe diparentahan untuak manangkok&nbsp;Ara iduik-iduik, tapi tanyato nan tajadi Ara mati tabunuah basamo pasukannyo. Dek sadiah jo manyasai kajadian tu, Samiramis cubo mamakai ilimu sihia untuak mambangkikan jinasah Ara, tapi mukasuiknyo indak tacapai.

Salain versi nan dicuritoan dek Movses Khorenatsi, ado pulo versi lainnyo nan manyabuikan baso Ara indak bana-bana maningga, tapi iduik kambali. Manuruik Uskup Garegin Svandztiants nan bakuliliang Armenia pado abaik ka sambilan baleh untuak mangumpuaan curito-curito rakyaik, tadapek sabuah kampuang banamo Lezk dakek Van, nan panduduaknyo picayo baso disinan lah tampek Ara nan Takah bangkik iduik baliak.

## Caliak pulo
* Hayk
* Aram (anak Harma)

## Rujuakan

## Pautan lua
* Ringkasan pendek 
* Legenda Armenia 
* Ara 
* Tubuah di ateh pinggiran kubu 
* Panyamaran
Daftar batu basurek di Sumatera Barat

Barikuik iko **daftar batu basurek** nan ditamuan di Sumatera Barat, sbb.:

# Batu basurek Pagaruyuang I, atau Batu basurek Bukik Gombak I
# Batu basurek Pagaruyuang II, atau Batu basurek Bukik Gombak II
# Batu basurek Pagaruyuang III, atau Batu basurek Kapalo Bukik Gombak I
# Batu basurek Pagaruyuang IV, atau batu basurek Gudam I
# Batu basurek Pagaruyuang V
# Batu basurek Pagaruyuang VI
# Batu basurek Pagaruyuang VII, atau Batu basurek Akarendrawarman
# Batu basurek Pagaruyuang VIII
# Batu basurek Pagaruyuang IX
# Batu basurek Ponggongan
# Batu basurek Saruaso I
# Batu basurek Saruaso II, atau Batu basurek Batusangkar
# Batu basurek Lubuak Layang, atau Batu basurek Kubu Sutan
# Batu basurek Kuburajo I
# Batu basurek Kuburajo II
# Batu basurek Rambatan
# Batu basurek Ombilin
# Batu basurek Paninggahan
# Batu basurek Banda Bapahek
# Batu basurek Pariangan
# Batu basurek Amoghapasa
# Batu basurek Padang Roco
# Batu basurek Ganggo Hilia

## Rujuakan
Salim bin Abdullah

**Salim bin Abdullah bin Umar bin Khattab** (bahasa Arab: سالم بن عبد الله بن عمر بن الخطاب, (w. 106 H/724 M) adolah surang ulama ahli fiqih dan pariwayaik&nbsp;hadits tanamo dari golongan tabi'in, nan manatap di kota Madinah. Apaknyo adolah Abdullah bin Umar, datuaknyo adolah Khalifah Umar bin Khattab, sadang amaknyo adolah salah surang anak padusi Kaisar Yazdegerd III dari Sassania-Persia. Baliau badunsanak juo jo Khalifah Umar bin Abdul-Aziz malalui jalua apaknyo, sarato jo Al-Qasim bin Muhammad bin Abu Bakar dan Ali bin Husain bin Ali bin Abi Thalib dari jalua amaknyo.

Salim banyak mariwayaikan hadits dari apaknyo jo kakeknyo, salain dari para sahabaik Nabi nan lainnyo.

## Rujuakan
Rabiah al-Adawiyah

**Rabiah al-Adawiyah** (Arab: رابعة العدوية), atau langkoknyo **Ummul Khair Rabiah binti Ismail al-Adawiyah al-Bashriah al-Qaisiyah**, adolah surang muslimah maso awal Islam, nan tamusaua ahli ibadah nan zuhud. 

Rabiah lahia pado taun 95 Hijriah di Bashrah, sabagai anak kaampek dari kaluargo nan indak barado. Apak Rabiah baasa dari Bani Adwah, bagian dari Bani Atiq, nan tamasuak dalam kabilah gadang Bani Qais, baitu manuruik Ibnu Khallikan, Al-Dzabidi, Al-Manawi, dan Al-Sya'rani. Sungguahpun ado nan manganggap Rabiah indak manikah, pandapek nan kuaik manyabuik baso Rabiah manikah jo Ribah al-Qaisi nan masih karabaiknyo. 

Banyak ulama maso tu maraso oromaik kapado Rabiah dek karano kasalehannyo, sarato rami pulo urang nan mamintak fatwa untuak pamasalahan iduik mareka. Kisah jo pakatoannyo banyak dicaritoan kembali dalam pelajaran zuhud dan tasawuf, sabagai contoh nan elok baa caro baibadah dengan ikhlas. 

Rabiah wafaik pado taun 185 Hijriah dan makamnyo tadapek di Bashrah.

## Rujuakan
### Catatan kaki

### Bahan bacoan
*
Saridjah Niung

**Saridjah Niung Bintang Soedibjo**, labiah dikana jo namo **lbu Soed**, adolah surang pamusik jo pangarang lagu anak-anak Indonesia nan tanamo. Baliau dikataui alah mambuek indak kurang dari 200 lagu anak-anak populer salamo iduiknyo, bahkan Museum Rekor Indonesia lah mancatat karya baliau inggo 480 buah lagu.

## Maso awa
Saridjah Niung lahia tanggal 26 Maret 1908 di Sukabumi, Jawa Barat, sabagai anak bunsu dari 13 basudaro. Apaknyo banamo Mohamad Niung, surang palauik Bugih. Saridjah baraja musik dari urang Indo-Balando, Prof. M.J. Kramer, surang pansiun *Hooge Rechtshof* (kajaksaan tinggi) nan adolah ayah angkeknyo.

Taun 1927, Sarijah manikah jo Raden Bintang Soedibjo, sajak tu manambahan namo lakinyo pado namonyo surang, inggo baliau mulai lah disabuik jo namo Ibu Soed. Dek karano acok mangaja lagu-lagu bahaso Balando kapado anak-anak Indonesia, mangko timbua niaiknyo untuak mambuek lagu-lagu dalam bahaso Indonesia untuak mareka.

## Karir
Ibu Soed patamo kali manyanyi di Radio NIROM, Jakarta, taun 1927. Lagu anak-anak nan diciptaannyo banyak nan batema patriotik, salain tema-tema lain nan umumnyo untuak taman kanak-kanak.

Salain manyanyi jo mancipta lagu, Ibu Soed dapek pulo mamainan biola; bahkan pado patamo kali lagu Indonesia Raya dinyanyian di Gedung Pemuda pado 28 Oktober 1928, baliau ikuik mairiangi jo biolanyo. Di sampiang bamusik, Ibu Soed pandai juo mambatik. Salah satu batik kusuih nan dibueknyo iyolah *Batik Terang Bulan,* nan idenyo baasa dari Bung Karno.

## Wafaik
Ibu Soed wafaik pado tanggal 25 Mai 1993 dalam umua 85 taun di Jakarta.

## Rujuakan